Spis č.: A/2014/09854

Oznámenie o zadávaní zákazky

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice
	
Kontaktná osoba pre verejné obstarávanie: Ing. Andrea Milčevičová
Telefón: 055/6419 881, e-mail: andrea.milcevicova@kosice.sk
Pracovný kontakt pre vysvetlenie oznámenia o zadávaní zákazky:  eva.fabova@kosice.sk

E -mail pre podanie ponuky: 2014.09854@kosice.sk

2.	Názov predmetu zákazky:
„Košice, Tr. arm. gen. L. Svobodu - oprava podchodu pre chodcov v km 1,897 50“ - projektová dokumentácia.
Zákazka (zmluva) je na: poskytnutie služby.

3.	Stručný opis predmetu zákazky: 
Vypracovanie projektovej dokumentácie (ďalej len PD) pre povolenie a realizáciu opravy podchodu pre chodcov v km 1,897 50 na Tr. arm. gen. L. Svobodu (križovatka ul. Trieda arm. gen. L. Svobodu a Marš. Koneva; pri poliklinike Východ) v Košiciach. Predmetom PD je: aktualizácia posúdenia statického stavu podchodu, kompletné statické a stavebné riešenie opravy podchodu (betónových nosníkov a ďalších zistených statických a stavebných porúch objektu), riešenie hydroizolačného systému s následnou úpravou konštrukčných vrstiev vozovky a chodníkov, riešenie opráv zvislých a vodorovných povrchov podchodu (obkladov, omietok, malieb, dlažby), riešenie opráv schodov (na východnej a západnej strane), kovových konštrukcií podchodu a konštrukcie chodníka, riešenie odvodnenia podchodu a schodov, riešenie osvetlenia podchodu vrátane elektroinštalácie, sadové úpravy (úpravy stredového ostrovčeka a dotknutej jestvujúcej zelene), riešenie ochrany jestvujúcich inžinierskych sietí v zmysle požiadaviek vlastníkov/správcov sietí podzemných rozvodov a zariadení, riešenie organizácie dopravy a dočasného dopravného značenia s odsúhlasením KR PZ v Košiciach, Krajským dopravným inšpektorátom, vyhotovenie výkazu výmer so všeobecným popisom dodávok použitých stavebných výrobkov a rozpočtu stavby. 

Rozsah PD podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhlášky č. 453/2000 Z.z., ktorou sa vykonávajú niektoré ustanovenia stavebného zákona a technických podmienok TP 03/2006 Dokumentácia stavieb, MDPT SR, SDI: 2006, primerane k predmetu zákazky. 

Požadovaný počet vyhotovení PD: 6 x v tlačenej podobe, 2 x na CD nosiči vo formáte .DGN., výkaz výmer a rozpočtová dokumentácia v programe excel.

Záujemcom sa odporúča vykonať prehliadku objektu a jeho okolia, aby si sami overili a získali potrebné informácie, ktoré sú nevyhnutné na prípravu a spracovanie  ponuky. Výdavky spojené s prehliadkou idú na ťarchu záujemcu. Kontaktná osoba:  MMK referát dopravy - Ing. Jozef Mikula, č. tel.: 055 6419 261, 0918 937 308, e-mail: jozef.mikula@kosice.sk.

4.	Predpokladaná hodnota zákazky (bez DPH): 5000,- €

5.	Základné zmluvné podmienky: 
-	Miesto poskytnutia služby: dodanie PD - Magistrát mesta Košice, Trieda SNP 48/A, 040 11 Košice.  
-	Lehota na dodanie predmetu zákazky: 30 dní od doručenia objednávky.
-	Splatnosť faktúr: 30 dní. 

6.	Lehota na predkladanie dokladov a ponúk: do  14.02.2014, do 09:00 hod.

7.	Stanovenie ceny 
-	Do ceny je potrebné zapracovať aj cenu za dopravu na miesto poskytnutia služby. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“). Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované.

10.	Podmienky účasti sú nasledovné:
-	V ponuke je potrebné predložiť:
Doklady: 
1. Kópiu oprávnenia na poskytnutie služby. 
2. Kópie autorizačných osvedčení vydaných SKSI podľa § 5 zákona č. 138/1992 Zb. v znení  neskorších predpisov: Inžinier pre statiku stavieb a Inžinier pre konštrukcie  inžinierskych  stavieb resp. iný relevantný doklad.
3. Zoznam referencií o poskytnutých službách za predchádzajúce tri roky. V zozname bude  uvedený názov a stručný opis zákazky, rok jej poskytnutia a kontaktná osoba odberateľa (meno,  e-mail, č. tel.). Zoznam bude podpísaný uchádzačom, jeho štatutárnym orgánom alebo členom  štatutárneho orgánu alebo osobou oprávnenou konať za uchádzača.
                
Podmienky účasti sú nasledovné: 
1. Uchádzač musí byť oprávnený poskytovať požadovanú službu.
2. Uchádzač musí mať zabezpečené fyzické osoby autorizované podľa zákona SNR č. 138/1992  Zb. v znení neskorších predpisov – osobu oprávnenú na poskytovanie služieb vyhradených  statikovi stavby a osobu oprávnenú na vyhotovenie projektovej dokumentácie týkajúcej sa  konštrukcií inžinierskych stavieb. 
3. Uchádzač musí preukázať, že za predchádzajúce tri roky (2011, 2012, 2013) vyhotovil min. tri  projektové dokumentácie rovnakého resp. obdobného charakteru, rozsahu a zložitosti ako je  predmet zákazky (PD  pre stavebné povolenie/realizáciu stavby, ktorej predmetom bola  výstavba/oprava/rekonštrukcia podchodu resp. mostného objektu a pod.).

11.	Kritéria na hodnotenie ponúk je: Cena. 

Spôsob hodnotenia kritéria je nasledovný: 
Úspešným uchádzačom bude ten, kto bude mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred podpisom zmluvy alebo uplatnenia objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne  ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

v.r.
             Ing. Pavol Lazúr
								            riaditeľ magistrátu

Prílohy
Technická správa: Posúdenie statického stavu podchodu – Ing. Rusko; 2009
Ponuka uchádzača